De pontosan, mi is az a PHP?

A PHP egy általános szerveroldali scriptnyelv, melynek segítségével dinamikus weboldalakat készíthetünk. Az első scriptnyelvek egyike, melyet HTML oldalakba ágyazhatunk.

Hogy mire jó ez nekünk? Képzeljünk el egy weboldalt, ami csak HTML fájlokból áll, ezzel a weboldallal a képek, és szövegek megjelenítésén kívűl mást nem tudunk csinálni, csak nézegetni. Ha szerkeszteni szeretnénk, csak a forrás módosításával tehetjük meg.

Ahhoz, hogy a weboldalunkat rávegyük űrlapaok feldolgozására, e-mailek küldésére, webshopok üzemeltetésére, PHP-re (vagy más programnyelvre) lesz szükségünk.

Térjünk vissza a PHP-re, és a php programozásra. Az első PHP verzió 1995-ben látta meg a napvilágot. Azóta számos új fejlesztés jelent meg, rengetek újítást hozva a php programozóknak.

A PHP népszerűsége rendkívül gyorsan nőtt, és lassan már szinte minden nagyobb weboldal ezt használta, többek között a Facebook, Google, Amazon, eBay és még sokan mások is.

Népszerűségét az előre definiált függvényekkel és könyvtárakkal, gyorsaságával, és egyszerű használatával érte el.

A PHP működése

A PHP a HTML-el ellentétben nem kliens (felhasználó) oldali, hanem szerver oldali nyelv, ami azt jelenti, hogy a kiszolgáló nem küldi el a PHP kódot az kliens-nek, hanem a kiszolgáló oldalán a PHP-értelmező motor dolgozza fel.

A PHP kódok végezhetnek adatbázis műveleteket, e-mail műveleteket, fájlokat hozhatnak létre, módosíthatnak, törölhetnek, képeket szúrhatnak be, de akár módosíthatják a HTML kódokat is.

A PHP kódok kimenetele, csak a HTML elemekkel együtt kerül a felhasználóhoz.

Az már egyértelmű, hogy a PHP egy értelmezést igénylő nyelv, de ez mit is jelent pontosan? Az interpreteres nyelveken írt programok önálló futásra alkalmatlanok, szükséges egy értelmező, ami feldolgozza a kódhalmazt. Legtöbb esetben ezek a programok a megírásuk után semmilyen feldolgozáson nem esnek át, vagyis a futtatás közvetlenül a forráskódból történik.

forrás: [PHP programozás alapjai 1. rész (phpmuhely.hu)](https://phpmuhely.hu/muhely/segedletek/olvas/php-programozas-alapjai-1-resz)