A PHP fogalma

A PHP egy általános szerveroldali scriptnyelv, melynek segítségével dinamikus weboldalakat készíthetünk. Az első scriptnyelvek egyike, melyet HTML oldalakba ágyazhatunk.

Hogy pontosan mire is jó ez? Képzeljünk el egy weboldalt, ami csak HTML fájlokból áll, ezzel a weboldallal a képek, és szövegek megjelenítésén kívül mást nem tudunk megjeleníteni, csak megnézni. Ha szerkeszteni szeretnénk, csak a forrás módosításával tehetjük meg.

Ahhoz, hogy a weboldalunkat rávegyük űrlapok feldolgozására, e-mailek küldésére, webshopok üzemeltetésére, PHP-re (vagy más programnyelvre) lesz szükségünk.

A PHP népszerűsége rendkívül gyorsan nőtt, és nem sokkal később már minden nagyobb weboldal ezt használta, többek között a Facebook, Google, Amazon, eBay és még sokan mások is.

Népszerűségét az előre definiált függvényekkel és könyvtárakkal, gyorsaságával, és egyszerű használatával érte el.

A PHP működése

A PHP a HTML-el ellentétben nem kliens (felhasználó) oldali, hanem szerver oldali nyelv, ami azt jelenti, hogy a kiszolgáló nem küldi el a PHP kódot az kliens-nek, hanem a kiszolgáló oldalán a PHP-értelmező motor dolgozza fel.

A PHP kódok végezhetnek adatbázis műveleteket, e-mail műveleteket, fájlokat hozhatnak létre, módosíthatnak, törölhetnek, képeket szúrhatnak be, de akár módosíthatják a HTML kódokat is. A PHP kódok kimenetele, csak a HTML elemekkel együtt kerül a felhasználóhoz.

forrás: [PHP programozás alapjai 1. rész (phpmuhely.hu)](https://phpmuhely.hu/muhely/segedletek/olvas/php-programozas-alapjai-1-resz)